Det var først i 1960-årene at bowlingen grep om seg. Bakgrunnen var oppfinnelsen av den automatiske kjeglereisemaskinen på slutten av 1950-årene. Det er for øvrig stort sett de samme prinsippene som følges i dagens maskiner, dog med mer moderne teknikk. Allikevel fungerer maskinene bra i dagens haller, selv om noen av dem ble installert i 1960-årene. På 90-tallet har data gjort at bowling har blitt mer tilgjengelig for publikum og en viktig terskel er passert med dagens automatiske poengberegning. Poengberegningen vises på dataskjermer over banene.